Tervetuloa Sanaa naisilta -ohjelmaan. Olen Päivi Kauppi.
Olen Jumalan tytär, vaimo, ja seitsemän pojan äiti.
Olemme mieheni kanssa tehneet 15 vuotta avioliittotyötä.
Opetuksen aihe on: "Tahdon" eli mille sanon alttarilla "tahdon."
Mitä asioita tulisi ottaa huomioon valitessani aviopuolisoa -
ja mitä asioita tulisi käsitellä tulevan puolison kanssa, -
ennen avioliittoon astumista?
Samojen asioiden ymmärtäminen on tärkeää myös aviopareille.
Kuuntele ihmeessä myös sinä, jo aviossa oleva, tämä opetus.
Käsitellään seurusteluvaihetta.
Avioliitto on liitto kuolemaan saakka.
Puolison valinnan tärkeyttä on vaikea liiaksi korostaa.
Olemmeko valmiit viettämään tämän ihmisen kanssa loppuelämämme?
Seurusteluvaiheen tarkoituksena on selvittää, kuka tämä ihminen on, -
millainen elämä hänellä on ollut, eli mille kaikelle sanon "tahdon."
Seurusteluvaiheessa voimme rakastua vahvasti -
ja nousee vahva tahto avioitua.
Tunne siitä, että tämä ihminen on juuri se oikea.
Avoimuus ja rehellisyys ovat valttia avioliitossa.
Siitä päättäessä ja siihen valmistautuessa on tärkeää, -
että puolisosi voi tehdä sitoutumispäätöksen, -
tuntien sinut syvällisesti, myös pimeät puolet, -
menneisyytesi kaikkinensa, kipuineen ja virheineen.
Puolison historiassa voi olla vaikeasti hyväksyttäviä asioita.
Näiden asioiden käsittely on tärkeää.
Raamatullinen lähtökohta on, ettei ole niin vaikeaa asiaa, -
josta ei Jumalan kanssa pääsisi voittoon.
Jumala on liiton Jumala.
On Hänen tahtonsa mukaista, että otamme ristin -
tullen läpinäkyviksi tulevalle aviopuolisolle.
Näin tuleva puoliso voi tehdä elinikäisen päätöksen, Jumalan -
sinun ja seurakunnan edessä, tietäen mihin/kehen hän sitoutuu.
Jumala arvostaa rehellisyyttä. Se tuo erityisen siunauksen ja yhteyden.
Jumalan tahto on, että seksi kuuluu avioliittoon.
Tänä päivänä monet uskovatkaan -
eivät säästä tätä osa-aluetta avioliittoon.
On tärkeää, että olemme rehellisiä suhdehistoriastamme -
ja katkaisemme sielun siteet entisiin kumppaneihimme.
Avioliitossa puolison anteeksianto edeltävistä suhteista on tärkeää.
Voi olla myös muita asioita, joihin tarvitaan anteeksiantoa -
mikäli seurusteluvaihe etenee kohti kihlausta.
Käsitellään hieman vanhemmista luopumista.
On ymmärrettävä, että vanhempamme eivät päätä puolisoamme.
Kyseessä on sinun henkilökohtainen päätöksesi.
Vanhemmilla on näkemyksiä hyvän miehen/vaimon ominaisuuksista.
Heitä kannattaa kuunnella, mutta päätös on sinun, ei vanhempiesi.
Ensimmäisen Mooseksen kirjan luku 2, jae 22 kertoo: -
Yksi liha. Mies luopuu isästään ja äidistään -
ja liittyy vaimoonsa, ja nämä kaksi tulevat yhdeksi lihaksi.
Myös vaimojen tulee luopua isästä ja äidistä, -
jotta voimme liittyä mieheen.
Mies ottaa vaimon nimiinsä ja tapahtuu vahva yhdistyminen.
Yhteenliittäminen hengessä. Tämä on iso juttu.
Hengellinen sidos tarkoittaa, että se mikä vaikuttaa puolisoosi, -
vaikuttaa myös sinuun.
Tämä tuo uuden perspektiivin sitoutumiseen, eikö totta?
Tulevan puolison henkilöhistoria ja elämäntavat -
nousevat sananpaikan kanssa vielä suurempaan merkitykseen.
Aviopuolison valinta ja lapsiluku, -
ovat päätöksiä, jotka kuuluvat aviopareille itselleen.
On tärkeää irrottautua vanhemmista ja heidän mielipiteistään siten, -
ettemme anna niille vääränlaista valtaa ja tuo niitä avioliittoomme.
Käsitellään myös asioita: auktoriteetti ja hengellinen kasvu.
Nämä ovat todella tärkeitä asioita puolison valinnassa.
On tärkeää tietää missä vaiheessa -
puolisomme on hengellisessä kasvussaan.
Onko luonne hioutunut? Millainen suhde tulevalla siipalla -
on Jumalan sanaan, Raamattuun?
Onko Jumalan sana auktoriteettiasemassa elämässään?
Onko hengellisiä auktoriteetteja - hengellisiä vanhempia tai pastoria?
Onko hän sitoutunut Kristuksen ruumiiseen - seurakuntayhteyteen?
Auktoriteettien merkitys kasvaa, -
jos nainen on hengellisessä kasvussa pidemmällä.
Mies tarvitsee tilaa nousta perheenpään asemaan.
Kasvun edellytysten tulisi olla kohdallaan.
Katsotaan Raamatusta. Efesolaiskirje, luku 5:22-25, 28
"Vaimot, olkaa omille miehillenne alamaiset niin kuin Herralle; -
sillä mies on vaimon pää, niin kuin myös Kristus on seurakunnan pää, -
hän, ruumiin vapahtaja. -
Mutta niin kuin seurakunta on Kristukselle alamainen, -
niin olkoot vaimotkin miehillensä alamaiset. -
Miehet, rakastakaa vaimojanne, niinkuin Kristuskin rakasti seurakuntaa
ja antoi itsensä alttiiksi sen edestä ---
Samalla tavoin tulee myös miesten rakastaa vaimojansa -
niin kuin omia ruumiitaan; -
joka rakastaa vaimoansa, hän rakastaa itseänsä."
Pyhä Henki avasi minulle tätä Efesolaiskirjeen 22 jaetta.
Se nostaa esiin meidän vaimojen jumalasuhteen.
Herra on - ja haluaa olla - tarpeidemme ensisijainen täyttäjä.
Jos tämä asia ei ole kunnossa -
alamme etsiä aviopuolisostamme tarpeidemme täyttäjää.
Tai mitä vielä? Me voimme etsiä aviopuolisoa -
sellaiselle paikalle, joka kuuluu vain ja ainoastaan Jumalalle!
Miehen vastuulla on pitää vaimostaan huolta, -
koska mies on ottanut vaimon omiin nimiinsä.
Valitettavan usein perheessä on päinvastoin.
Vaimon taakkana saattaa olla perheen elatuksen paineet.
Näin ei tulisi olla. Meidän on hyvä huomioida, -
onko meidän puolisolla valmius ottaa tarvittaessa apua vastaan.
Onko tuleva puolisosi valmis ottamaan herkästi apua vastaan?
Avioliitto solmitaan Jumalan ja seurakunnan edessä.
Tarvitsemme Kristuksen ruumiin apua, jotta liitto olisi toimiva.
Seurakunnan tuki hengelliselle kasvulle ja avioliitolle on tärkeä.
Uudelle parille on tärkeää, että ystävä- piiri tarjoaa hyvän avioliiton peilejä.
Voimme oppia paljon toisilta onnellisilta aviopareilta.
Tärkein apu tulee kuitenkin Jumalalta.
Tultuamme uskoon ja avioiduttuamme, rukoilimme seuraavaa rukousta: -
"Tee meistä mielesi mukainen mies ja vaimo."
Jumala vastasi rukoukseen monin tavoin.
Hän lähetti ihmisiä, jotka auttoivat hengellisessä kasvussa.
Ennen kaikkea Hän eheytti meitä monin tavoin.
Hän auttoi minua antamaan miehelleni tilaa -
kasvaa perheenpään paikalle.
Tilan antaminen on ollut todella tärkeää, -
että mieheni on voinut nousta paikalleen perheen huolenpitäjänä -
ja saamaan hänelle kuuluvan auktoriteettiaseman.
Suuri kompastuskivi voi olla jos alamme vertailla liittoja.
Meillä voi olla hyviä peilejä, mutta vertailu tuo -
ylimääräisiä paineita suhteeseen. Jokaisen tarina on uniikki.
Jumalalla on uniikkeja vastauksia meille.
Meidän tulee ammentaa viisautta Jumalan sanasta.
Uskovassa kodissa kasvaneiden vanhempienkaan avioliitto -
ei aina edusta Raamatullista avioliittoa.
Jumala siunaa taivaallisella avioliitolla, jota maailma ei ymmärrä.
Tähän liittoon oven avaa Jumalan sana ja Pyhä Henki.
Haluaako tuleva puolisosi etsiä ilmestystä liitosta sinun kanssasi?
Avioliiton hoitaminen ja avioliitto on tärkein ihmissuhde.
Siitä kannattaa pitää huolta. Sen hoitamiseen tulee sitoutua.
Onneksi on apua saatavilla.
On avioliittotapahtumia, leirejä ja työpajoja.
Vuosittaiset avioliittoleirit kantavat hedelmää -
ja vahvistavat tarpeellista yhteyttä ja sitoutumistamme.
Tärkeää on yhteinen aika puolison kanssa arjen keskellä.
Koen, että sitoutuminen tulee tehdä jo ennen avioliittoon astumista.
Toivon, että tämä opetus auttoi huomaamaan -
miten iso päätös puolison valinta on.
On tärkeää, että liitto alusta asti perustuu rehellisyydelle -
ja opitte keskustelemaan vaikeistakin asioista.
Pelottomuus asioiden käsittelyssä, hyvä kommunikaatio arjessa -
ovat onnellisen liiton peruskiviä. Jumala on avioliiton Jumala.
Hän on sitoutunut liittoon ja haluaa auttaa kaikessa.
Voit olla varma siitä, ettei Hän hylkää teitä vaikeinakaan aikoina.
Hän odottaa meiltä sitoutumista Häneen ja toisiimme.
Kolmisäikeinen lanka on vahva, eikä se katkea ― Hän lujittaa liittomme.
Me uskovat voimme näyttää, ettei kannata antaa periksi ja erota, -
vaan ottaa Jumalan yliluonnollinen apu elämään ja liittoomme.
Tätä apua tulemme tarvitsemaan -
miten hyvin puolison valinnassa onnistummekin.
Lopetan opetukseni Saarnaajan kirjan 4. lukuun, jakeisiin 9―12.
"Kahden on parempi kuin yksin, sillä heillä on vaivannäöstänsä hyvä palkka. -
Jos he lankeavat, niin toinen nostaa ylös toverinsa; -
mutta voi yksinäistä, jos hän lankeaa! Ei ole toista nostamassa häntä ylös.
Myös, jos kaksi makaa yhdessä, on heillä lämmin;
mutta kuinka voisi yksinäisellä olla lämmin?
Ja yksinäisen kimppuun voi joku käydä, -
mutta kaksi pitää sille puolensa. Eikä kolmisäinen lanka pian katkea."
Ole siunattu!
Tekstitys: Sinikka Martikkala